SET เสี่ยงลบต่อ เซ่นเงินเฟ้อไทยสูง-บาทอ่อนกดดัน “ฟันด์โฟลว์” ไหลออก
โบรกคาดตลาดหุ้นไทยเช้านี้ปรับตัวลดลงตามทิศทางตลาดหุ้นในภูมิภาค รับแรงกดดันจากอัตราเงินเฟ้อของไทยสูงกดดัน ธปท. ส่งสัญญาณขึ้นดอกเบี้ย ขณะเดียวกันคาดว่าจะมีแรงขายสุทธิจากนักลงทุนต่างชาติจากค่าเงินบาทอ่อนตัว โดยให้แนวรับที่ 1,636-1,640 จุด แนวต้าน 1,650-1,655 จุด
โบรกคาดตลาดหุ้นไทยเช้านี้ปรับตัวลดลงตามทิศทางตลาดหุ้นในภูมิภาค รับแรงกดดันจากอัตราเงินเฟ้อของไทยสูงกดดัน ธปท. ส่งสัญญาณขึ้นดอกเบี้ย ขณะเดียวกันคาดว่าจะมีแรงขายสุทธิจากนักลงทุนต่างชาติจากค่าเงินบาทอ่อนตัว โดยให้แนวรับที่ 1,636-1,640 จุด แนวต้าน 1,650-1,655 จุด
7 มิ.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้มีโอกาสที่จะปรับตัวลดลงตามตลาดหุ้นอื่นๆ ในภูมิภาค โดยได้รับปัจจัยกดดันอัตราเงินเฟ้อของประเทศไทยในเดือน พ.ค. ที่ออกมาวานนี้สูงถึง 7.1% ซึ่งสูงกว่าตลาดคาดที่ 5.8% และสูงกว่าค่าเฉลี่ยที่คณะกรรมการนโยบายการเงิน (กนง.) คาดที่ 4.9% อาจจะเป็นแรงกดดันให้ธนาคารแห่งประเทศไทย (ธปท.) ส่งสัญญาณการปรับขึ้นอัตราดอกเบี้ยในช่วงที่เหลือของปีนี้หรือไม่ โดยจะต้องติดตามการประชุม กนง. ในวันที่ 8 มิ.ย.นี้
ขณะเดียวกันทิศทางค่าเงินบาทก็อ่อนค่าลง จึงคาดว่าจะมีแรงขายสุทธิอย่างต่อเนื่องเป็นวันที่ 3 วันติดต่อกัน จากนักลงทุนต่างชาติ
ขณะที่การประชุมธนาคารกลางยุโรป (ECB) ในวันที่ 9 มิ.ย.นี้คาดว่าจะมีการปรับขึ้นอัตราดอกเบี้ย 0.5% และการประชุมธนาคารกลางสหรัฐ (เฟด) ในวันที่ 14-15 มิ.ย. จะมีการปรับขึ้นอัตราดอกเบี้ยขึ้น 0.5% และเมื่อคืนอัตราผลตอบแทนพันธบัตรรัฐบาล (Bond Yield)อายุ 10 ปี ของสหรัฐปรับตัวสูงขึ้นทะลุ 3% ส่งผลให้ต้นทุนทางการเงินสูงขึ้น ในช่วงที่อัตราเงินเฟ้ออยู่ในระดับสูง กดดันตลาดหุ้นทั่วโลก
โดยให้แนวรับที่ 1,636-1,640 จุด และ แนวต้าน 1,650-1,655 จุด